අපේ කණ්ඩායම යාපනය බලා පිටත්ව ගියා. එහි නැවතිලා ඉඳගෙනම අපි පරීක්ෂණ පටන් ගත්තා. මුලින්ම ඝාතනය සිදුවූ ස්ථානයට ගොස් සාධනීය පරීක්ෂණයක් සිදු කළා. දොරේඅප්පා මහත්තයා සෑම ඉරිදා දවසකම යාපනය පොන්නාලෙයි කෝවිලට දෙවියන් වඳින්න යන්න පුරුදුවෙලා සිටිය බව අපට දැනගැනීමට ලැබුණා. දොරේඅප්පා මහත්තයා එයාට අයිති කාරයෙන් කෝවිලට ගොස් දෙවියන් වැඳලා එළියට එද්දී තමා වෙඩි තබා මරා දමා තිබෙන්නේ කියාත් අප තොරතුරු අනාවරණය කර ගත්තා. වෙඩි වැදුණු තැනම ඔහු මියගොස් තිබෙනවා. නගරාධිපතිවරයාට වෙඩි තැබූ කණ්ඩායම ඔහු එන තෙක් කෝවිල අසල තිබූ කඩයකට වෙලා තේ බොමින් ඉඳලා තිබෙන බවත්, ඔහු එනවාත් එක්කම ඒ කණ්ඩායමේ සිටි කෙනෙක් ඉලක්කය බලා වෙඩි තබා පසුව නගරාධිපතිවරයා කෝවිලට ආ ඔහුට අයත් කාර් එකේ නැගලා පැන ගිහින්. ඒ කාලයේ යාපනය පොලිස් අධිකාරිවරයා ලෙස සිටියේ පසු කාලයක ජ්‍යෙෂ්ඨ නියෝජ්‍ය පොලිස්පති නිලයට පත්වූ පොලිස් අධිකාරි මිත්‍ර ආරියසිංහ මහත්තයා.
එකල යාපනයේ නගරාධිපතිවරයා වූයේ කවුරුන්ද?
දොරේඅප්පා මහත්තයා